פטרסון ג'וזף

פטרסון ג'וזף (באנגלית: Paterson Joseph; נולד ב-22 ביוני 1964) הוא שחקן בריטי. ב-1990 שיחק בהפקות של הלהקה השייקספירית המלכותית של המחזות "המלך ליר" ו"עמל אהבה לשווא". בטלוויזיה הוא מוכר מהופעותיו בסדרה "חדר מיון" (1997–1998), בתפקיד אלן ג'ונסון בסיטקום של ערוץ 4 "פיפ שואו" (2003–2015), בסדרה "מחלקה אלטרנטיבית" (2004–2006), בסדרה "ניצולים" (2008–2010), בסדרה הקומית "Boy Meets Girl" (2009), ובתפקיד מפקח בילוש וס לייטון בסדרה המשפטית "חוק וסדר: בריטניה" (2013–2014). בקולנוע שיחק בסרטים "החוף" (2000), "איאון פלקס" (2005) וב-"The Other Man".

ביוגרפיה
ג'וזף נולד בלונדון להורים שמוצאם מסנט לוסיה. הוא למד בבית ספר התיכון Cardinal Hinsley R.C בצפון-מערב לונדון. בשנים 1983 עד 1985 למד משחק ב-"Studio '68 of Theatre Arts" עם רוברט הנדרסון, ואחר כך למד באקדמיה למוזיקה ולאמנויות הדרמה של לונדון (LAMDA).

תיאטרון
ב-1991 זכה ג'וזף בפרס איאן צ'ארלסון על הופעתו בתפקיד אוסוולד במחזה "המלך ליר", בתפקיד דומיין במחזה "עמל אהבה לשווא", ובתפקיד המרקיז דה מוטה במחזה "The Last Days of Don Juan" כולם עם הלהקה השייקספירית המלכותית.

עוד הופיע בתיאטרון בתפקיד הראשי ב"אותלו" ובמחזות "הנרי הרביעי", "המלך ליר" ו"המלט" בעיר ניו יורק. ב-2012 גילם את ברוטוס בהפקה של הלהקה השייקספירית המלכותית למחזה "יוליוס קיסר" שמתרחש באפריקה. ב-2004 השתתף בפרויקט עבור ערוץ 4 בצילום סרט דוקומנטרי בשם "שייקספיר שלי", בו הוא ביים גרסה של "רומיאו ויוליה" בהשתתפות עשרים צעירים שאינם שחקנים מאזור הרלסדן שבלונדון. ב-2006 היה ג'וזף פטרון של "OffWestEnd.com", רשימת תיאטראות מחוץ לזרם המרכזי. ב-2006 וב-2007 שיחק בתפקיד ראשי במחזה "The Royal Hunt of the Sun" ובמחזה "הקיסר ג'ונס" בתיאטרון אוליבייה בלונדון. ב-2015 הופיע ג'וזף בהצגת יחיד שכתב בשם "Sancho: An Act of Remembrance" המבוסס על חייו של איגנסיוס סנצ'ו , שהועלה באוקספורד וברמינגהם ובסיבוב הופעות בארצות הברית.

טלוויזיה
ג'וזף שיחק בתפקידים רבים בטלוויזיה הבריטית בדרמות וגם בקומדיות. בין שאר תפקידיו היו רובן ב"וויליאם ומרי" לצדו של מרטין קלונס; מארק גרייס בסדרה הרפואית "חדר מיון", מרקיז דה קארבאס בסדרת הפנטזיה "Neverwhere"; אלן ג'ונסון בסדרה "פיפ שואו"; לינדון ג'ונס ב"מחלקה אלטרנטיבית" ובתפקיד שורטי בפרק הראשון של הסדרה "יריחו".

הוא השתתף בסדרת הדרמה שזכתה לשבחים "Sex Traffic", בעיבוד הטלוויזיוני של המחזה "Elmina's Kitchen" מאת קוויים קווי ארמה , בשני פרקים בסדרת המדע בדיוני "דוקטור הו" "זאב רע" ו-"The Parting of the Ways" בתפקיד רודריק שהוא משתתף בגרסה עתידית של השעשועון "החוליה החלשה" ולבסוף הורגים אותו הדאלקים. עוד השתתף בתפקידי משנה בסדרה הקומית "Dead Ringers". ב-2006 הופיע בתוכנית המערכונים "That Mitchell and Webb Look" בתפקיד סיימון, מתחרה בשעשועון "Numberwang".

ב-2007 שיחק ג'וזף בשתי עונות של הסיטקום המדע בדיוני "Hyperdrive" של ה-BBC, וגילם את בנג'מין מדוקס בסדרת הדרמה "ג'קיל". הוא דיבב את ק. או. ג'ו בסדרת האנימציה הממוחשבת "Chop Socky Chooks".

ב-2008 שיחק בתפקיד גרג פרסטון בסדרה "ניצולים" גרסה מחודשת של ה-BBC לדרמת המדע בדיוני באותו שם משנות השבעים של המאה העשרים. ב-2010 חזר וגילם את אותה דמות בעונה השנייה של הסדרה. עוד ב-2008 הופיע ג'וזף בתפקיד מתנקש בשם פטריק פינץ' בפרק בסדרה "The Fixer".

ב-2009 הוזכר שמו בין המועמדים לתפקיד הדוקטור ה-11, אבל לבסוף מאט סמית נבחר לתפקיד.

ג'וזף היה הקריין בסדרת "Mega Cities" של ערוץ נשיונל ג'יאוגרפיק בשנים 2005 עד 2011. ב-2009 היה הקריין בסדרה הדוקומנטרית "Wild Russia". ב-2010 שיחק בתפקיד טיילר בסרט "Rules of Love" של BBC Switch.

ב-2013 וב-2014 הופיע ג'וזף בתפקיד מפקח בילוש וס לייטון בגרסה הבריטית של הסדרה "חוק וסדר".
ב-2014 החל להופיע בתפקיד "הולי ויין" גילקרסט בסדרת הדרמה של HBO "הנותרים", וב-2015 גילם את גנרל ארנולד גיינס במיני-סדרה "You, Me and the Apocalypse".

ב-2016 היה ג'וזף הקריין בסרט הדוקומנטרי "Inside Obama's White House" של ערוץ BBC Two.

קולנוע
בשנת 2000 הופיע ג'וזף בתפקיד קיטי בסרט ההולווידי "החוף" לצדו של לאונרדו דיקפריו. ב-2005 שיחק בתפקיד ג'ירו בסרט "איאון פלקס" בהפקת סרטי פרמאונט בכיכובה של שרליז ת'רון.

הופעות קוליות
ב-2011 חזר להופיע ב"דוקטור הו" בדרמת אודיו בשם "Earth Aid" בתפקיד ויקטור אספינוזה.

חיים אישיים
ג'וזף חי בצרפת עם אשתו ובנו. לפני שפנה לקריירת משחק הוא היה שף.

פילמוגרפיה
טלוויזיה
 שנה שם שם באנגלית תפקיד הערות 1992 בין השורות Between the Lines סרג'נט ויוו ג'ונס בפרק "Words of Advice" 1994 Soldier Soldier אדי נלסון בפרק "Changing the Guard" 1994 חדר מיון Casualty מייקל בפרק "Hidden Agendas" 1996 Neverwhere מרקיז דה קרבאס 1997–1998 חדר מיון Casualty מארק גרייס סדרת טלוויזיה 2000 Safe as Houses גבריאל 2001 ארמדילו Armadillo אלן 2001 Now You See Her מארק 2001 רגליים קרות Cold Feet סאגס סדרת טלוויזיה (2 פרקים) 2002 להעיר את המתים Waking the Dead דרמוט סאליבן בפרק "Life Sentence" 2002 עדות אילמת Silent Witness סמל טרי הרדינג בפרק "The Fall Out" 2003 Loving You פליקס פישר 2003 A Touch of Frost קולין סטוקס בפרק "Close Encounters" 2003–2005 ויליאם ומרי William and Mary רובן סדרת טלוויזיה 2003–2015 פיפ שואו Peep Show אלן ג'ונסוןסדרת טלוויזיה; 16 פרקים 2004 חוק מרפי Murphy's Law ד"ר מארק מדיסון בפרק "The Group" 2004 Sex Traffic מרטין 2004 My Dad's the Prime Minister בלש גארי מקריאן 2004–2006 מחלקה אלטרנטיבית Green Wing לינדון ג'ונס 2005 דיאל ופסקו Dalziel and Pascoe אליסדייר קולינסון בפרק "Heads You Lose" 2005 Elmina's Kitchen דלי 2005 דוקטור הו Doctor Who רודריק בפרק "Bad Wolf" ובפרק "The Parting of the Ways" 2005 רוז ומאלוני Rose and Maloney הארי קאלגאן סדרת טלוויזיה (פרק אחד) 2005 יריחו Jericho שורטי בפרק "A Pair of Ragged Claws" 2005 Open Wide ניל 2006 מאיו Mayo ד"ר רוסי 2006מיטשל ווב That Mitchell and Webb Look תפקידים שונים 2006–2007 Hyperdrive סדרת טלוויזיה 2007 ג'קיל Jekyll בנג'מין לנוק 2007 Chop Socky Chooks KO ג'ו 2008–2010 ניצולים Survivors גרג פרסטון 2008 המתנקש The Fixer פטריק פינץ' 2009 סוכנות הבלשיות מספר 1 The No. 1 Ladies' Detective Agency Cephas Buthelezi בפרק "Beauty and Integrity" בפרק "A Real Botswana Diamond" 2009 Boy Meets Girl ג'יי מטקאלף 2010 Blood and Oil אד דאלי סדרת טלוויזיה (2 פרקים) 2010 On Christmas Night מנחה 2011 Case Histories פטריק קרטר סדרת טלוויזיה (2 פרקים) 2011 Coming Up: Food אנגלי סדרת טלוויזיה (פרק אחד) 2011 Death in Paradise ויליאם סדרת טלוויזיה (פרק אחד) 2012 הנוכלים Hustle דקסטר גולד סדרת טלוויזיה (פרק אחד) 2013-2014 חוק וסדר: בריטניה Law & Order: UK DCI דס לייטו עונה שביעית ושמינית 2013 Wild Burma: Nature's Lost Kingdom קריינות 2014 בבילון Babylon צ'ארלס אינגליס 2015-2014הנותרים The Leftovers "הולי" ויין גילקרסטסדרת טלוויזיה (7 פרקים) 2015אתה, אני והאפוקליפסה You, Me and the Apocalypse גנרל ארנולד גיינס תפקיד ראשי; 9 פרקים 2016 Inside Obama's White House קריינות 2017 רליק Rellik ד"ר אייזק טיילור מיני-סדרה 2019 סוף הפאקינג עולם The End of the F***ing World  קוואן סדרת טלוויזיה (פרק אחד) 2021 חקירה במצולות Vigil נייל ניוזמור 3 פרקים 2021-הווה חוף מוסקיטו The Mosquito Coast קאלאסה סדרת טלוויזיה  2022-הווה The Dirty Black Bag תפקיד ראשי; 8 פרקים 2025 המלך הזאב (אנ') Wolf King דיוק ברגמן דיבוב; 8 פרקים TBA דמדומי האלים Twilight of the Gods לוקי דיבוב; סדרת אנימציה עתידית של נטפליקס

קולנוע
 שנה שם שם באנגלית תפקיד הערות 1993 בשם האב In the Name of the Father בנביי 2000 The Long Run גאסה 2000 החוף The Beach קיטי 2000 אצבעות ירוקות Greenfingers ג'ימי 2004 The Baby Juice Express שון בויטנג 2005 איאון פלקס Æon Flux גירו 2008 הגבר האחר The Other Man ראלף 2012 הנרי החמישי Henry V הדוכס מיורק סרט טלוויזיה 2023 וונקה Wonkaארתור סלאגוורת'

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי התיאטרון המלכותי הלאומי
קטגוריה:חברי הלהקה השייקספירית המלכותית
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:מדבבים בריטים
קטגוריה:בריטים שנולדו ב-1964